CELEX: 32009R0966
Language: mt
Date: 2009-10-15 00:00:00
Title: Regolament tal-Kummissjoni (KE) Nru 966/2009 tal- 15 ta’ Ottubru 2009 li jemenda r-Regolament (KE) Nru 657/2008 li jistabbilixxi regoli dettaljati sabiex jiġi applikat ir-Regolament tal-Kunsill (KE) Nru 1234/2007 rigward l-għajnuna Komunitarja għall-provvista tal-ħalib u ċerti prodotti mill-ħalib lit-tfal tal-iskola f’ċerti stabbilimenti tal-edukazzjoni

16.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 271/10
            
         REGOLAMENT TAL-KUMMISSJONI (KE) Nru 966/2009
   tal-15 ta’ Ottubru 2009
   li jemenda r-Regolament (KE) Nru 657/2008 li jistabbilixxi regoli dettaljati sabiex jiġi applikat ir-Regolament tal-Kunsill (KE) Nru 1234/2007 rigward l-għajnuna Komunitarja għall-provvista tal-ħalib u ċerti prodotti mill-ħalib lit-tfal tal-iskola f’ċerti stabbilimenti tal-edukazzjoni
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 102 tiegħu, b’rabta mal-Artikolu 4 tiegħu,
   Billi:
   
               (1)
            
            
               L-esperjenza wriet li ċerti prodotti elenkati attwalment fl-Anness I għar-Regolament tal-Kummissjoni (KE) Nru 657/2008 (2) mhumiex disponibbli fis-suq f’bosta Stati Membri.
            
         
               (2)
            
            
               Sabiex jiġi żgurat li firxa wiesgħa ta’ prodotti eliġibbli għall-għajnuna jkunu jistgħu jintużaw fl-Istati Membri, il-lista tal-prodotti għandha tiġi estiża. Ladarba l-estensjoni tal-prodotti eliġibbli ma tinvolvix bidla fil-parametri għall-istipular tar-rata tal-għajnuna, ir-rata tal-għajnuna għall-prdootti tal-Kategorija II ma għandhiex tinbidel.
            
         
               (3)
            
            
               L-esperjenza wrietna wkoll li d-definizzjonijiet tal-ġobon u tas-sustanzi li jagħtu l-ħlewwa mhumiex finalizzati; Għaldaqstant dawk id-definizzjonijiet għandhom jinbidlu.
            
         
               (4)
            
            
               Għaldaqstant ir-Regolament (KE) Nru 657/2008 għandu jiġi emendat skont dan.
            
         
               (5)
            
            
               Il-Kumitat ta’ Ġestjoni għall-Organizzazzjoni Komuni tas-Swieq Agrikoli ma ressaqx opinjoni fil-limitu taż-żmien stabbilit mill-President tiegħu,
            
         ADOTTAT DAN IR-REGOLAMENT:
   Artikolu 1
   L-Anness I għar-Regolament (KE) Nru 657/2008 għandu jinbidel bit-test fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Ufficjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ Ottubru 2009.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 299, 16.11.2007, p. 1.
   
      (2)  ĠU L 183, 11.7.2008, p. 17.
   
      ANNESS
      
         
            “ANNESS I
            
               IL-LISTA TAL-PRODOTTI ELIĠIBBLI GĦALL-GĦAJNUNA KOMUNITARJA
            
            
               Kategorija I
            
            
                     
                        (a)
                     
                     
                        ħalib ittrattat bis-sħana (1);
                     
                  
                     
                        (b)
                     
                     
                        ħalib ittrattat bis-sħana biċ-ċikkulata, bil-meraq tal-frott (2) jew b’xi togħma oħra, li fih mill-inqas 90 % bil-piż tal-ħalib indikat fil-punt (a) u li fih massimu ta’ 7 % zokkor (3) u/jew għasel miżjud;
                     
                  
                     
                        (c)
                     
                     
                        prodotti ffermentati mill-ħalib bil-meraq tal-frott jew mingħajru (2), b’xi togħma jew mingħajrha, li fih talanqas 90 % bil-piż tal-ħalib indikat fil-punt (a) u li fih massimu ta’ 7 % zokkor (3) u/jew għasel miżjud.
                     
                  
               Kategorija II
            
            Prodotti tal-ħalib bit-togħma tal-frott jew mingħajrha (4), iffermentat jew le, li fihom mill-inqas 75 % bil-piż tal-ħalib indikat fil-punt (a) tal-Kategorija I u li fihom massimu ta’ 7 % zokkor (5) u/jew għasel miżjud.
            
               Kategorija III
            
            Ġobnijiet friski u pproċessati, li fihom massimu ta’ 10 % ta’ ingredjenti li mhumiex lattiċi (6)
            
            
               Kategorija IV
            
            Ġobon Grana Padano u Parmigiano Reggiano.
            
               Kategorija V
            
            Ġobnijiet, li fihom massimu ta’ 10 % ingredjenti li mhumiex lattiċi, u li ma jaqgħux taħt il-kategoriji III u IV (6)
            
         
      
      
         (1)  Inkluża xarba tal-ħalib mingħajr lattożju.
      
         (2)  Il-meraq tal-frott għandu jiġi applikat skont id-Direttiva tal-Kunsill 2001/112/KE tal-20 ta’ Diċembru 2001 li tirrigwarda l-meraq tal-frott u ċerti prodotti simili maħsuba għall-konsum uman.
      
         (3)  Għall-fini ta’ din il-kategorija, zokkor għandu jfisser l-elementi elenkati taħt il-kodiċijiet NM 1701 u 1702. Fil-prodotti koperti minn din il-kategorija, is-sustanzi li jagħtu l-ħlewwa għandhom jintużaw skont id-Direttiva 94/35/KE tal-Parlament Ewropew u tal-Kunsill tat-30 ta’ Ġunju 1994 dwar is-sustanzi li jagħtu l-ħlewwa għall-użu f’oġġetti tal-ikel.
      
         (4)  Għall-fini ta’ din il-kategorija, il-prodotti mill-ħalib bil-frott għandu dejjem ikun fihom il-frott, il-polpa tal-frott, il-purée tal-frott jew il-meraq tal-frott. Għall-fini ta’ din il-kategorija, frott għandu jfisser l-elementi elenkati fil-Kapitolu 8 tan-Nomenklatura Maqgħuda. Il-meraq tal-frott, il-polpa tal-frott u l-puré tal-frott għandhom jiġu applikati skont id- id-Direttiva tal-Kunsill 2001/112/KE tal-20 ta’ Diċembru 2001 li tirrigwarda l-meraq tal-frott u ċerti prodotti simili maħsuba għall-konsum uman.
      
         (5)  Għall-fini ta’ din il-kategorija, zokkor għandu jfisser l-elementi elenkati taħt il-kodiċijiet NM 1701 u 1702. Iz-zokkor miżjud mal-frott għandu jkun inkluż fil-massimu ta’ 7 % ta’ zokkor miżjud. Fil-prodotti koperti minn din il-kategorija, is-sustanzi li jagħtu l-ħlewwa għandhom jintużaw skont id-Direttiva 94/35/KE tal-Parlament Ewropew u tal-Kunsill tat-30 ta’ Ġunju 1994 dwar is-sustanzi li jagħtu l-ħlewwa għall-użu f’oġġetti tal-ikel.
      
         (6)  Il-prodotti koperti minn din il-kategorija għandhom ikunu konformi mar-rekwiżiti stabbiliti fil-punt II tal-Anness XII għar-Regolament (KE) Nru 1234/2007.